Babelscape/SREDFM huggingface dataset:
Κωστάκης Αντωνιάδης

Ο Κωστάκης Αντωνιάδης ήταν Ελληνοκύπριος ποδοσφαιριστής και προπονητής ποδοσφαίρου. Αγωνιζόταν στη θέση του κεντρικού επιθετικού και θεωρείται ένας από τους καλύτερους ποδοσφαιριστής στη θέση αυτή στο κυπριακό ποδόσφαιρο της δεκαετίας του '50. Ως ποδοσφαιριστής αγωνίστηκε στην Ανόρθωση Αμμοχώστου με την οποία κατέκτησε ένα κύπελλο την περίοδο 1948-49. Ήταν το πρώτο τρόπαιο στην ιστορία της ομάδας. Ο Κωστάκης Αντωνιάδης συμμετείχε στον τελικό με αντίπαλο τον ΑΠΟΕΛ όπου η Ανόρθωση κέρδισε με 3-0. Με την Ανόρθωση αγωνίστηκε και στον τελικό της περιόδου 1946-47, όπου η ομάδα έχασε από τον ΑΠΟΕΛ με 4-1. Ο Κωστάκης Αντωνιάδης ήταν ο σκόρερ του μοναδικού τέρματος της Ανόρθωσης.

Την περίοδο 1950-51 αγωνίστηκε με τη Νέα Σαλαμίνα Αμμοχώστου, αναλαμβάνοντας παράλληλα και προπονητής της ομάδας. Το ίδιο ίσχυσε και την περίοδο 1952-53. Την περίοδο 1953-54 επέστρεψε ως ποδοσφαιριστής στην ομάδα. Ως προπονητής της Νέας Σαλαμίνας ανάλαβε και τα διαστήματα 1965-67 και 1975-77. Την περίοδο 1965-66 έφτασε πολύ κοντά στην κατάκτηση του πρωταθλήματος και του κυπέλλου, χάνοντας το πρωτάθλημα στο τελευταίο παιχνίδι με ήττα από τον Ολυμπιακό Λευκωσίας και χάνοντας στον τελικό του κυπέλλου από τον Απόλλων. Η περίοδος αυτή θεωρείται από τις σημαντικότερες στην ιστορία του σωματείου. Ακόμη, ανέλαβε την ομάδα μετά την προσφυγιά του 1974 (διάστημα 1975-77), σε μια πολύ δύσκολη εποχή για το σωματείο κατά την οποία κρινόταν η επιβίωση του. Για τη δημιουργία της ομάδας της περιόδου 1965-66 αλλά και για την προσφορά του στην ομάδα τα πρώτα χρόνια μετά την προσφυγιά, τιμήθηκε μεταθανάτια, από το σωματείο.

Ο Κωστάκης Αντωνιάδης μετά την τουρκική εισβολή του 1974 κατοίκησε στη Λεμεσό. Απεβίωσε στις 30 Μαρτίου 2015.
Χανλίχ-Ντζεβάτ

Το Χανλίχ-Ντζεβάτ (αζερικά: Khanlykh-Dzhevat) είναι ένα χωριό στην επαρχία Ιμισλί του Αζερμπαϊτζάν. Βρίσκεται στο νοτιοανατολικό μέρος της χώρας.
Γκασαναμπάντ

Το Γκασαναμπάντ είναι ένα χωριό στην επαρχία Τζαλιλαμπάντ του Αζερμπαϊτζάν. Βρίσκεται στο νοτιοανατολικό μέρος της χώρας.
Ιερά Μητρόπολις Πολυανής και Κιλκισίου

Η Ιερά Μητρόπολις Πολυανής και Κιλκισίου είναι μια από τις Μητροπόλεις των λεγομένων «"Νέων Χωρών"».

Ιστορική έδρα της Μητρόπολης ήταν η βυζαντινή μακεδονική πόλη Πολυανή έως και το 1918. Στην περιοχή έδρασαν σημαντικές προσωπικότητες όπως ο Δαμασκηνός Στουδίτης και ο επίσκοπος Πολυανής Θεόκλητος Πολυειδής, μεγάλος διδάσκαλος του Γένους και λόγιος του Νεοελληνικού Διαφωτισμού. Σημερινή έδρα της είναι το Κιλκίς και αποτελείται από 120 ενορίες και 2 μονές, ενώ στην τοπική αγιολογία συγκαταλέγονται πολλοί άγιοι των οποίων η τιμή μεταφέρθηκε από Μικρασιάτες, Θρακιώτες και Μακεδόνες πρόσφυγες που εγκαταστάθηκαν στην περιοχή.

Στην περιοχή προϋπήρξαν δύο επισκοπές κατά την πρωτοχριστιανική εποχή: η Επισκοπή Καλλίκου και η Επισκοπή Δοβήρου (2ος μ.Χ. αιώνας). Στην επισκοπή Δοβήρου έδρασαν οι άγιοι επίσκοποι Γερόντιος, Λουκιανός (συμμετείχε στη Γ΄ Οικουμενική Σύνοδο) και Ευσέβιος (συμμετείχε στη Δ΄ Οικουμενική Σύνοδο).
Αλιτσάν

Το Αλιτσάν (επίσης, Αλιντζάν και Αλιτζάν) είναι ένα χωριό της επαρχίας Λατσίν του Αζερμπαϊτζάν. Βρίσκεται στο νοτιοδυτικό μέρος της χώρας.
Ερμέκι

Το Ερμέκι (επίσης, Ερμεκί και Ερμγιάκι) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 1,582 κατοίκων. Ο δήμος αποτελείται από τα χωριά Ερμέκι, Ντιγκάχ και Αλίτς.
Σιντσανμπογιάτ

Το Σιντσανμπογιάτ (επίσης, Σιντσανμπογιάντ, Μπαγιάτ-Σιντζάπ και Σιντζανμπογιάτ) αποτελεί χωριό και δήμο της επαρχίας Νταβάτσι του βορειοανατολικού Αζερμπαϊτζάν. Έχει πληθυσμό 589 κατοίκων.
Κεριμπλίκ

Το Κεριμπλίκ (επίσης, Γκαριμπλίκ και Καρμπλγιούκ) είναι ένα χωριό της επαρχίας Νταβάτσι του βορειοανατολικού Αζερμπαϊτζάν. Το χωριό αποτελεί μέρος του δήμου Τσουχουραζεμί.
Γιένι Σουβαγκίλ

Το Γιένι Σουβαγκίλ (επίσης, Γιένι Σουβακίλ) αποτελεί χωριό και δήμο της επαρχίας Ζακατάλα του βορειοδυτικού Αζερμπαϊτζάν. Έχει πληθυσμό 4,554 κατοίκων.
Dodge

Η Dodge είναι ένας από τους μεγαλύτερους κατασκευαστές οχημάτων των Η.Π.Α. και σήμερα εδρεύει στην περιοχή Όμπορν Χιλς της πολιτείας Μίσιγκαν. Ιδρύθηκε υπό την ονομασία Dodge Brothers Company (Εταιρεία των Αδερφών Ντοτζ), από τα αδέρφια Ντοτζ το 1900. Επίσης, αποτέλεσε μια από τις θυγατρικές εταιρείες του ομίλου FCA US (πρώην Chrysler LLC) και γενικότερα της Fiat Chrysler Automobiles από το 2014. Από τον Ιανουάριο του 2021 ανήκει στον όμιλο Stellantis.

Κατά το παρελθόν, εθεωρείτο ως εταιρεία η οποία ήταν αποτελούμενη από οικονομικού κόστους δίδυμα μοντέλα της τότε Chrysler, δηλαδή αντίθετα με την σήμερα ανενεργή Plymouth (1928 - 2001) που το κόστος απόκτησης των μοντέλων της ήταν μεγαλύτερο.
Ταλαμπικισλάκ

Το Ταλαμπικισλάκ (επίσης, Ορτά-Ταλάμπι και Ταλάμπι) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 1,624 κατοίκων.
Γεώργιος Πεζανός

Ο Γεώργιος Πεζανός (Πεζά 1790 – 1866) ήταν οπλαρχηγός της Κρήτης του 1821 και πολιτικός της νεοσύστατης Ελλάδας του 18ου αιώνα. Πολέμησε ως οπλαρχηγός και διακρίθηκε σε πολλές μάχες. Το 1824, όταν οι Τούρκοι κατέστειλαν την επανάσταση στην Κρήτη, έφυγε στην Κάσο με συμπατριώτες του και συνέδραμε στην άμυνά της ενάντια στον αιγυπτιακό στόλο τον Ιούνιο του 1824. Τραυματίστηκε και ανάρρωσε στην Κάρπαθο. Στη συνέχεια πήγε στην Πελοπόννησο. Εκεί πολέμησε ενάντια στον Ιμπραήμ στο Ναύπλιο και στην άλωση της Γραμβούσας το 1825. Έλαβε μέρος στις μάχες της Αθήνας ενάντια στον Κιουταχή το 1826 και στη συνέχεια επέστρεψε στην Κρήτη. Όταν τελείωσε η επανάσταση και σχηματίστηκε το ελληνικό κράτος, το 1830, πήγε με την οικογένειά του στη Νάξο ως αρχηγός της πολιτοφυλακής Νάξου και Πάρου με το βαθμό του ταγματάρχη της Φάλαγγας. Στις Ελληνικές εκλογές του 1843 εκλέχθηκε πληρεξούσιος Κρητών εποίκων και με αυτή την ιδιότητα έλαβε μέρος στην Εθνοσυνέλευση του 1843.
Suzuki

Η Suzuki (πλήρες όνομα Suzuki Motor Corporation) είναι μια ιαπωνική πολυεθνική εταιρεία που εδρεύει στην πόλη Χαμαμάτσου της Ιαπωνίας, η οποία ειδικεύεται στην κατασκευή αυτοκινήτων, οχημάτων SUV με κίνηση στους τέσσερις τροχούς, καθώς και σε μοτοσικλέτες, οχήματα παντός εδάφους, θαλάσσιες εξωλέμβιες μηχανές, αναπηρικές καρέκλες και μια ποικιλία άλλων μικρών κινητήρων εσωτερικής καύσης. 

Το 2017 είναι η δέκατη κατά σειρά σε παραγωγή αυτοκινήτων παγκοσμίως και τρίτη στην εγχώρια αγορά της Ιαπωνίας. Η Suzuki έχει προσωπικό πάνω από 45.000 υπαλλήλους παγκοσμίως και έχει 35 κύριες εγκαταστάσεις παραγωγής σε 23 χώρες και 133 διανομείς σε 192 χώρες.
Κεμπλεχουσεϊνλί

: "Για το χωριό στην επαρχία Μασάλλι, δείτε: Κελμπεχουσεϊνλί. "
Το Κεμπλεχουσεϊνλί (επίσης, Κελμπαχουσεϊνλί, αζερικά: Kəbləhüseynli) είναι ένα χωριό στο δήμο Χιντιριστάν της επαρχίας Αγκντάμ του Αζερμπαϊτζάν. Βρίσκεται στο βορειοδυτικό μέρος της χώρας.
Μπιριντσί Γιουζμπασιλί

Το Μπιριντσί Γιουζμπασιλί (επίσης, Μπιριντσί Γιουζμπασλί, Γιουζμπασλί, και Γιουζμπασιλί Πέρβιγιε) είναι ένα χωριό της επαρχίας Αγκντάμ του βορειοδυτικού Αζερμπαϊτζάν. Το χωριό αποτελεί μέρος του δήμου Χιντιριστάν.
Γιαν Πίτερς Σένρενταμ

Ο Γιαν Πίτερς Σένρενταμ (ολλανδικά: Jan Pieterszoon Saenredam (1565 – 6 Απριλίου 1607) ήταν Ολλανδός μανιεριστής ζωγράφος, χαράκτης και χαρτογράφος, πατέρας του ζωγράφου εσωτερικού εκκλησιών Πίτερ Σένρενταμ. Είναι γνωστός για τις πολλές αλληγορικές εικόνες που δημιούργησε με βάση την κλασική μυθολογία και τη Βίβλο.
Νεο-νουάρ

Το Νεο-νουάρ (από το ελληνικό "νέο" και το γαλλικά "noire", μαύρο) είναι κινηματογραφικό ύφος που χρησιμοποιείται στις μοντέρνες ταινίες. Διαθέτει στοιχεία φιλμ νουάρ, ωστόσο με πιο σύγχρονα θέματα, περιεχόμενο, ύφος, οπτικά στοιχεία ή μέσα που ήταν απόντα από τα φιλμ νουάρ των δεκαετιών του 1940 και 1950.
Σορσόρ

Το Σορσόρ (επίσης, Σορ-σορ) αποτελεί χωριό και δήμο της επαρχίας Κουρνταμίρ του Αζερμπαϊτζάν. Βρίσκεται στο βορειοανατολικό μέρος της χώρας.
Σόρου

Το Σόρου (επίσης, Σόρι) αποτελεί χωριό και δήμο της επαρχίας Λερίκ του νοτιοανατολικού Αζερμπαϊτζάν. Έχει πληθυσμό 1,238 κατοίκων.
Τσελσορσόρ

Το Τσελσορσόρ (αζερικά: Çöl Sorsor) είναι ένα χωριό της επαρχίας Κουρνταμίρ του Αζερμπαϊτζάν. Βρίσκεται στο βορειοανατολικό μέρος της χώρας.
Πιρεσόρα

Το Πιρεσόρα (επίσης, Πιρασόρα) είναι ένα χωριό και ο πιο πυκνοκατοικημένος δήμος, μετά από την πρωτεύουσα Λερίκ στην επαρχία Λερίκ του νοτιοανατολικού Αζερμπαϊτζάν. Έχει πληθυσμό 2,298 κατοίκων.
Μιστάν

Το Μιστάν είναι ένα χωριό και δήμος της επαρχίας Λερίκ του νοτιοανατολικού Αζερμπαϊτζάν. Έχει πληθυσμό 430 κατοίκων. Ο δήμος αποτελείται από τα χωριά Μιστάν, Ντιγκόφ, Ντιγκοφντερέ, Κελεμπίν, Πιρεσόρα και Χελφελικέντ.
Κοσαγκιούλ

Το Κοσαγκιούλ (αζερικά: "Kosagül") είναι ένα χωριό και δήμος της επαρχίας Μασάλλι του Αζερμπαϊτζάν. Έχει πληθυσμό 841 κατοίκων και βρίσκεται στο νοτιοανατολικό μέρος της χώρας.
Ντιγκοφντερέ

Το Ντιγκοφντερέ (αζερικά: Digovdərə) είναι ένα χωριό στο δήμο Μιστάν της επαρχίας Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν. Η ζώνη ώρας είναι η UTC+04:00, χωρίς θερινή ώρα.
Ικιντσί Σεμεντχανλί

Το Ικιντσί Σεμεντχανλί (αζερικά: İkinci Səmədxanlı) είναι ένα χωριό και δήμος της επαρχίας Μασάλλι του Αζερμπαϊτζάν. Έχει πληθυσμό 391 κατοίκων και βρίσκεται στο νοτιοανατολικό μέρος της χώρας.
Χιντιριστάν

Το Χιντιριστάν (επίσης, Χιντριστάν, Χιχντριστάν, Χυντρυστάν, Χυντυρυστάν, και Χιντιριστάρ) αποτελεί χωριό και δήμο της επαρχίας Αγκντάμ του βορειοδυτικού Αζερμπαϊτζάν. Έχει πληθυσμό 6,502 κατοίκων. Ο δήμος αποτελείται από τα χωριά Χιντιριστάν, Νταντασλί, Σαριτσομπάν, Κασιμπεϊλί, Κεμπλεχουσεϊνλί, Πασαμπεϊλί, Μπιριντσί Γιουζμπασιλί, Ικιντσί Γιουζμπασιλί, Μπαχαρλί και Μπεϊμπαμπαλάρ.
Bolgheri Sassicaia

Το Μπολγκέρι Σασικάια (Bolgheri Sassicaia) είναι κρασί ΟΠΕ (Ονομασίας Προέλευσης Ελεγχόμενης) του οποίου η παραγωγή επιτρέπεται σε μια συγκεκριμένη περιοχή του Δήμου Καστανιέτο Καρντούτσι (Castagneto Carducci), το οποίο παράγεται με περιεκτικότητα σε Καμπερνέ Σωβινιόν (Cabernet Sauvignon) τουλάχιστον 80%. 

Το Μπολγκέρι Σασικάια είναι ένα από τα πιο εκλεκτά και ακριβά ιταλικά κρασιά και παράγεται αποκλειστικά από την εταιρία Κτήμα Σαν Γκουίντο (Tenuta San Guido), στην οποία ανήκουν όλα τα αμπέλια εντός της περιορισμένης περιοχής της ΟΠΕ.
Μαμεντόμπα

Το Μαμεντόμπα (αζερικά: Mamedoba) είναι ένα χωριό στην επαρχία Νταβάτσι του Αζερμπαϊτζάν. Βρίσκεται στο βορειοανατολικό μέρος της χώρας.
Αγκαμίρζα Ομπασί

Το Αγκαμίρζα Ομπασί είναι ένα χωριό στην επαρχία Νταβάτσι του βορειοανατολικού Αζερμπαϊτζάν.

Υπάρχει η υποψία ότι αυτό το χωριό έχει υποστεί αλλαγή ονόματος ή δεν υπάρχει πια, καθώς καμία ιστοσελίδα στο Αζερμπαϊτζάν το αναφέρει με αυτό το όνομα.
Τσβέταν Τοντόροφ

Ο Τσβέταν Τοντόροφ ("Tzvetan Todorov", βουλγ.: "Цветан Тодоров", 1 Μαρτίου 1939 – 7 Φεβρουαρίου 2017) ήταν Βούλγαρος φιλόσοφος, ιστορικός, στρουκτουραλιστής θεωρητικός και κριτικός της λογοτεχνίας, κοινωνιολόγος και δοκιμιογράφος, που έζησε το μεγαλύτερο μέρος της ζωής του στο Παρίσι και απέκτησε τη γαλλική υπηκοότητα το 1973. Συνέγραψε πολλά βιβλία και δοκίμια, που άσκησαν σημαντική επίδραση στην ανθρωπολογία, την κοινωνιολογία, τη σημειωτική, τη θεωρία της λογοτεχνίας, την ιστορία των ιδεών και τη θεωρία του πολιτισμού.
Taskmaster

Ο Taskmaster (αληθινό όνομα: Τόνι Μάστερς, κυριολεκτικά «ο άρχοντας των άθλων») είναι φανταστικός υπερκακός και κάποιες φορές αντιήρωας, ο οποίος εμφανίζεται σε αμερικανικά βιβλία κόμικ εκδιδόμενα από την Marvel Comics. Ο χαρακτήρας εμφανίστηκε πρώτη φορά στο "Avengers" vol. 1 #195 (Μάιος 1980), και δημιουργήθηκε από τον Ντέιβιντ Μισελίνι και τον Τζορτζ Πέρεζ. Παρουσιασμένος ως εχθρός των Avengers, ο Taskmaster εμφανίστηκε σε πολυάριθμους τίτλους της Marvel, με πιο γνωστές αυτές του ως εχθρού/συμμάχου του Σφαγέα. Πολλές φορές εμφανίζεται ως μισθοφόρος που έχει μισθωθεί ως εκπαιδευτής πολλών εγκληματικών οργανώσεων. Στο τεύχος "Taskmaster" vol. 2 #3 (2011), ο χαρακτήρας αποκαλύπτεται ως πράκτορας της Α.Σ.Π.Ι.Δ.Α που τον έβαλε ο Νικ Φιούρι, να συλλέξει πληροφορίες για τον υπόκοσμο.
Ιταλο-Αιθιοπική συνθήκη του 1928

Η Ιταλο-Αιθιοπική συνθήκη του 1928, γνωστή επίσης σαν Ιταλο-Αιθιοπική συνθήκη Φιλίας και Διαιτησίας ήταν μια επίσημη διπλωματική συμφωνία που υπογράφτηκε μεταξύ του Βασιλείου της Ιταλίας και της Αυτοκρατορίας της Αβυσσηνίας, στις 2 Αυγούστου του 1928. Την εποχή εκείνη, στην Αιθιοπία βασίλευε η Νιγκίστε Νεγκέστ Ζεουντίτου Α' (που αποδίδεται με τον όρο «Βασίλισσα των Βασιλέων» ή «Αυτοκράτειρα»), ωστόσο στη διεθνή σκηνή την κυβέρνηση της χώρας εκπροσωπούσε ο 36χρονος Ρας (Δούκας) Ταφάρι Μακόννεν, ο φυσικός κληρονόμος του θρόνου και πληρεξούσιος αντιβασιλέας. Εντός δύο μηνών, στις 7 Οκτωβρίου του 1928, ο Ταφάρι ανακηρύχθηκε Νέγκους (Βασιλιάς) και στις 2 Νοεμβρίου, μετά το θάνατο της Ζεουντίτου, ο Ταφάρι αποκλήθηκε Ναγκούσα Ναγκάστ («Βασιλιάς των Βασιλέων») δηλαδή Αυτοκράτορας Χαϊλέ Σελασσιέ Α'.
Ισαβέλλα της Αγγλίας

Η Ισαβέλλα της Αγγλίας (1214 - 1 Δεκεμβρίου 1241) Ρωμαία αυτοκράτειρα, βασίλισσα της Γερμανίας και βασιλική σύζυγος της Σικελίας ήταν τέταρτο παιδί και δεύτερη κόρη του Ιωάννη της Ακτήμονα και της Ισαβέλλας του Ανγκουλέμ.
Μεντέν Μπουκ

μικρογραφία|Άποψη του χωριού
Το Μεντέν Μπουκ (βουλγαρικά: Меден Бук) είναι ένα χωριό στον δήμο Ιβαΐλοβγκραντ στην επαρχία Χάσκοβο στη Βουλγαρία. Βρίσκεται στο νότιο μέρος της χώρας.
Crossing Souls

Το Crossing Souls είναι βιντεοπαιχνίδι δράσης περιπέτειας που αναπτύχθηκε από τη Fourattic και εκδόθηκε από τη Devolver Digital. Το παιχνίδι αφηγείται την ιστορία μιας παρέας φίλων, που ζουν μία περιπέτεια όταν ανακαλύπτουν ένα μυστηριώδες αντικείμενο με άγνωστες, για αυτούς, δυνάμεις, που αλλάζει ριζικά τις ζωές τους. Το παιχνίδι προβλήθηκε στην E3 2015 στο συνέδριο της Sony. Κυκλοφόρησε στις 13 Φεβρουαρίου του 2018 για τα PlayStation 4, Microsoft Windows Linux και OS X.
Ram Trucks

Η Ram Trucks είναι αμερικανική κατασκευάστρια επαγγελματικών οχημάτων και θεωρείται θυγατρική της αυτοκινητοβιομηχανίας Dodge. Ιδρύθηκε το 2009, έπειτα από διαχωρισμό της από την Dodge. Το 2012, ακολούθησε η διάσπαση της Dodge και με την σπορ SRT. Παρά το γεγονός ότι η SRT επανασυγχωνεύθηκε με την Dodge τον Μάιο του 2014, η Ram συνεχίζει να λειτουργεί υπό ανεξάρτητη μορφή ακόμα και σήμερα. Το όνομά της, προέρχεται από την πολυετείς (από το 1981) διαδοχικές γενιές επαγγελματικών οχημάτων Dodge Ram και ως λογότυπό της, φέρει το προηγούμενο σήμα της Dodge, όπου απεικονίζεται ένας κριός.

Από τον Αύγουστο του 2014, την θέση του προέδρου και διευθύνοντα σύμβουλου έχει ο Ρόμπερτ Χέγκμπλουμ, ο οποίος ήταν μηχανικός για πολλά χρόνια στην Chrysler.
Ελεονόρα του Λέστερ

Η Ελεονόρα του Λέστερ ( αγγλ. Eleanor of Leicester, ή Ελεονόρα Πλανταγενέτη και Ελεονόρα της Αγγλίας) (1215 - 13 Απριλίου 1275) ήταν νεότερη κόρη και παιδί του Ιωάννη της Ακτήμονα και της Ισαβέλλας του Ανγκουλέμ.
Praey for the Gods

Το Praey for the Gods είναι επερχόμενο βιντεοπαιχνίδι δράσης περιπέτειας και επιβίωσης που αναπτύσσεται από τα No Matter Studios και θα κυκλοφορήσει για τα Microsoft Windows, PlayStation 4 και Xbox One. Το παιχνίδι είχε αρχικά τον τίτλο "Prey for the Gods", ωστόσο άλλαξε λόγω διαμάχης με την ZeniMax Media σχετικά με τα πνευματικά δικαιώματα για το όνομα "Prey".
Absolver

Το Absolver είναι βιντεοπαιχνίδι δράσης ρόλων πολεμικών τεχνών που αναπτύχθηκε από την Slocap, μία ανεξάρτητη εταιρεία ανάπτυξης βιντεοπαιχνιδιών αποτελούμενη από πρώην υπαλλήλους της Ubisoft Paris, με καταγωγή το Παρίσι.

Ο παίκτης ελέγχει πολεμιστές που μάχονται άλλους παίκτες και τη νοημοσύνη του υπολογιστή, στη φανταστική γη του Adal, με σκοπό να αποδείξουν την αξία τους στους και να ενταχθούν στους ειρηνευτές Absolvers. Η ιστορία του παιχνιδιού εστιάζει την ανθρώπινη ανάπτυξη των χαρακτήρων, καθώς παλεύουν για να βρουν τη θέση τους στην κατεστραμμένη αυτοκρατορία. Οι κινήσεις των χαρακτήρων εξατομικεύονται σε μία "τράπουλα χαρτιών" μάχης, με την κάθε κάρτα να αντιστοιχεί σε μία κίνηση. Οι παίκτες μπορούν να κερδίσουν κάρτες, εξοπλισμό και όπλα, με την πρόοδό τους κατά τη διάρκεια του παιχνιδιού.

Η ανάπτυξη του "Absolver" ξεκίνησε τον Μάιο του 2015. Η βασική ιδέα του παιχνιδιού ήταν η ρευστή, δυναμική κίνηση, παρόμοια με τον χορού. Το "Absolver" προβλήθηκε στην Electronic Entertainment Expo τον Ιούνιο του 2016 από την εκδότρια Devolver Digital. Κυκλοφόρησε στις 29 Αυγούστου του 2017 για τα PlayStation 4 και Microsoft Windows και στις 7 Ιανουαρίου του 2019 για το Xbox One.
Ταουτσίκ

Το Ταουτσίκ (, "Taushıq", "تاۋشىق") είναι μια πόλη στην περιφέρεια Μανγκιστάου του νοτιοδυτικού Καζακστάν, με πληθυσμό 2.600 κατοίκων. βρίσκεται σε υψόμετρο 93 μέτρων (305 πόδια).
Ρουτσούκ

Το Ρουτσούκ (επίσης, Ρούτσουκ, Ρουτσούκ, και Ρουτσούκ', Κισλάκ) είναι ένα χωριό της επαρχίας Κούμπα του βορειοανατολικού Αζερμπαϊτζάν. Το χωριό αποτελεί μέρος του δήμου Αφούρτσα.
Γιαν Σουνς

Ο Γιαν Σουνς (ολλανδικά: Jan Soens, περ. 1547 - περ. 1611, γνωστός επίσης και ως Giovanni Sons) ήταν Ολλανδός ζωγράφος από το Ντεν Μπος.
Πάπας Κλήμης Ε΄

Ο Πάπας Κλήμης Ε΄ ("Clément V", 1264 - 20 Απριλίου 1314), γεννημένος ως Ρεϊμόν Μπερτράν ντε Γκοτ, ήταν Πάπας από τις 5 Ιουνίου του 1305 έως τον θάνατό του το 1314. Κατέστειλε τους Ναΐτες Ιππότες και επέτρεψε την εκτέλεση πολλών μελών από τα μέλη τους και ως Πάπας μετέφερε την έδρα από τη Ρώμη στην Αβινιόν, εγκαινιάζοντας την περίοδο του παπισμού στην Αβινιόν.
Βουλή των Αντιπροσώπων της Βιρτζίνια

Η Βουλή των Αντιπροσώπων της Βιρτζίνια είναι το ένα από τα δύο μέρη της Γενικής Συνέλευσης της Βιρτζίνια, ενώ το άλλο είναι η Γερουσία της Βιρτζίνια. Αποτελείται από 100 μέλη που εκλέγονται για διετείς θητείες· αντίθετα με τις περισσότερες πολιτείες, αυτές οι εκλογές γίνονται σε μονά έτη. Της Βουλής προΐσταται ο Πρόεδρος της Βουλής, ο οποίος εκλέγεται από τα μέλη του σώματος. Ο Πρόεδρος (Speaker) είναι σχεδόν πάντα μέλος του κόμματος της πλειοψηφίας και, ως Πρόεδρος, γίνεται το ισχυρότερο μέλος της Βουλής. The House shares legislative power with the Senate of Virginia, the upper house of the Virginia General Assembly. Η Βουλή των Αντιπροσώπων είναι ο σύγχρονος διάδοχος της Virginia House of Burgesses, που συγκροτήθηκε αρχικά στο Τζέιμσταουν το 1619. Η Βουλή διαιρείται στις κοινοβουλευτικές ομάδες του Δημοκρατικού και του Ρεπουμπλικανικού κόμματος. Εκτός του Προέδρου υπάρχει αρχηγός της πλειοψηφίας, πρόεδρος της ομάδας της πλειοψηφίας, αρχηγός της μειοψηφίας, πρόεδρος της ομάδας της μειοψηφίας, και πρόεδροι διαφόρων επιτροπών της Βουλής.

Προσμετρώντας και το House of Burgesses, η Βουλή είναι το παλαιότερο συνεχόμενο νομοθετικό σώμα στο Νέο Κόσμο. Αρχικά έχον 22 μέλη, η Βουλή λειτουργούσε από το 1619 μέχρι το 1632 στην εκκλησία του Τζέιμσταουν. Αργότερα και μέχρι το 1699 στεγάστηκε σε τέσσερα διαφορετικά κτίρια στην ίδια πόλη. Αρχικά συνερχόταν στο σπίτι του Αποικιακού Κυβερνήτη Τζον Χάρβεϋ μέχρι το 1656.

Η Βουλή συνέρχεται στο κτίριο του Καπιτωλίου της Βιρτζίνια, που σχεδίασε ο Τόμας Τζέφερσον, από το 1788. Το νομοθετικό σώμα συνερχόταν από το 1788 μέχρι το 1904 στην αίθουσα Old Hall της House of Delegates or commonly referred to as the Old House Chamber. Η Old House Chamber είναι μέρος της αρχικής δομής του Καπιτωλίου. Έχει πλάτος 27 μέτρα και είναι εφοδιασμένο με έπιπλα that resemble what the room would have looked like during its time of use. There are many bronze and marble busts of historic Virginians on display in the Old House Chamber, including: George Mason, George Wythe, Patrick Henry, Richard Henry Lee, and Meriwether Lewis. From 1904 to 1906, University of Virginia graduate and architect John K. Peeples designed and built compatible classical wings to the west and east side of the Capitol building. The new wings added to provide more space and serve as the legislative chambers in the Virginia General Assembly, the Senate of Virginia resides in the west chamber and the House of Delegates resides in the east chamber. The General Assembly members and staff operate from offices in the General Assembly Building, located in Capitol Square. Prior to 1788 the House of Delegates met in the Colonial Capital of Williamsburg.

Το 1999 οι Ρεπουμπλικανοί απέσπασαν την πλειοψηφία στο σώμα για πρώτη φορά μετά την Ανασυγκρότηση (με εξαίρεση μια διετία οπότε το Readjuster Party είχε την πλειοψηφία την δεκαετία του 1880).
Timebelle

Οι Timebelle είναι ένα ελβετικό συγκρότημα, που αποτελείται από την τραγουδίστρια Μιρούνα Μανέσκου, τον ντράμερ Σαμουέλ Φόρστερ και τον Εμανουέλ Ντάνιελ Αντριέσκου. Πρώην μέλη του συγκροτήματος ήταν ο Ράντε Μιγιάτοβιτς (ακορντεόν), ο Κρίστοφ Ζίγκριστ (κιθάρα) και ο Σάντορ Τερέκ (μπάσο). Το συγκρότημα ιδρύθηκε ως μια πενταμελής μπάντα αγοριών, ενώ τα μέλη της ήταν φοιτητές στο Πανεπιστήμιο της Βέρνης. Λίγο καιρό μετά, η Μανέσκου μπήκε στο συγκρότημα ως κύρια τραγουδίστρια, από τον Ρουμανό παραγωγό Μιχάι Αλεξάντρου. Το όνομα του συγκροτήματος προήλθε από το Zytglogge, ένα από τα κύρια αξιοθέατα της Βέρνης.

Το συγκρότημα εκπροσώπησε την Ελβετία στον Διαγωνισμό Τραγουδιού Eurovision 2017 με το τραγούδι "Apollo", το οποίο απέτυχε να προκριθεί στον μεγάλο τελικό. Στο παρελθόν είχαν προσπαθήσει να εκπροσωπήσουν την Ελβετία το 2015, με το τραγούδι "Singing About Love", ωστόσο βγήκαν δεύτεροι στον ελβετικό εθνικό τελικό.
Rime

Το Rime (αναγράφεται ως RiME) είναι βιντεοπαιχνίδι περιπέτειας και παζλ που αναπτύχθηκε από την Tequila Works και κυκλοφόρησε στις 26 Μαΐου του 2017 για τα PlayStation 4, Xbox One, Microsoft Windows, και Nintendo Switch.

Αρχικά, το παιχνίδι αναπτυσσόταν υπό τον τίτλο "Echoes of Siren", το οποίο έγκρινε η Microsoft, αλλά απέρριψε αργότερα. Η χρηματοδότηση του παιχνιδιού έγινε τελικά από τη Sony Computer Entertainment για αποκλειστική κυκλοφορία στο PlayStation 4, με το πρώτο trailer του να προβάλλεται στην E3 2013. Το 2016, η Tequila Works απέκτησε ξανά τα δικαιώματα του IP.
Νικόλαος Γερβέλιος

Ο Νικόλαος Γερβέλιος ή Nikolaus Gerbel ή Nikolaus Gerbellius (1485 περ. – 1560) ήταν Γερμανός ανθρωπιστής της Αναγέννησης, νομικός και διδάκτωρ του Αστικού και Κανονικού Δικαίου.

Ο Νικόλαος Γερβέλιος ήταν μέλος ενός κύκλου λογίων που ζούσαν στο Στρασβούργο. Είναι γνωστός για τη φιλία του με τον Λούθηρο, για την αλληλογραφία του με το Έρασμο και τον Μελάγχθονα, καθώς και την υποστήριξή του προς τον Γιόχαν Ρόιχλιν ("Johann Reuchlin") στη διαμάχη του τελευταίου με τον Γιοχάνες Πφέφερκορν ("Johannes Pfefferkorn").

Γεννήθηκε στο Πφόρτσχαϊμ του Μέλανα Δρυμού και σπούδασε στο Πανεπιστήμιο της Βιέννης από το 1502 έως το 1505, στο Πανεπιστήμιο της Κολωνίας από το 1505 έως το 1506, στο Πανεπιστήμιο του Τύμπιγκεν από το 1508 έως το 1512 και αργότερα στο Πανεπιστήμιο της Μπολόνια. Δίδαξε για πολλά χρόνια ως καθηγητής του Δικαίου στο Πανεπιστήμιο του Στρασβούργου, όπου και πέθανε σε προχωρημένη ηλικία.

Δημοσίευσε πολλά έργα σχετικά με τη ρωμαϊκή ιστορία, καθώς και την αρχαία ελληνική γεωγραφία, όπως το γνωστό: "Nicolai Gerbelij in descriptionem Graeciae Sophiani, praefatio", που εκδόθηκε στη Βασιλεία, το 1545. Η έκδοση αυτή είναι μία "Περιγραφή της Ελλάδος" του Κερκυραίου Νικολάου Σοφιανού με σχόλια του Γερβέλιου, στην οποία συμπεριλαμβάνονται είκοσι μία ξυλογραφίες εντός του κειμένου, που απεικονίζουν, με φανταστικό τρόπο και γοτθικό ύφος, αρχαίες αλλά και σύγχρονες ελληνικές πόλεις και τοποθεσίες. Τα επεξηγηματικά κείμενα αντλούν πληροφορίες από αρχαίους Έλληνες και Λατίνους συγγραφείς. Από τις αρχικές εκδόσεις του Σοφιανού δεν σώζεται καμία.
Jeep

Η Jeep (Τζιπ) είναι αμερικανική αυτοκινητοβιομηχανία κατασκευής οχημάτων SUV, η οποία ήταν για πολλά χρόνια ιδιοκτησία της Chrysler. Στη συνέχεια, έγινε θυγατρική της FCA US και γενικότερα ανήκε στην FCA. Από τον Ιανουάριο του 2021 ανήκει στον όμιλο Stellantis.

Ιδρύθηκε το 1940 μετά την συγχώνευση της Willys-Overland και η αρχική της συνεργασία ήταν αυτή της American Austin Car Company, η οποία και συνέβαλλε στην παραγωγή του πρώτου μοντέλου της βιομηχανίας, το Willys Quad. Τελικώς όμως, η φήμη της εξαπλώθηκε από το μοντέλο Willys BCC (ή αλλιώς "Willys MB"). Το συγκεκριμένο μοντέλο ήταν προορισμένο ως τροχοφόρο όχημα του Αμερικανικού Στρατού, ενώ κυκλοφορούσε και υπό την ονομασία της Ford, "Ford GPW". Η Jeep έπαιξε σημαντικό ρόλο στην κατασκευή στρατιωτικών οχημάτων και ιδιαίτερα κατά τη διάρκεια του Β' Παγκοσμίου Πολέμου, ενώ μετέπειτα δεν σταμάτησε να παράγει παρόμοια οχήματα, τα οποία μπορούσαν να χρησιμοποιηθούν για την προσαρμογή του στρατιωτικού οπλισμού. Γι' αυτό και απέκτησε μεγάλη σημασία στον εγχώριο πληθυσμό των ΗΠΑ.

Το πρώτο πολιτικό όχημα βγήκε στην παραγωγή το 1944, βασιζόμενο στο πρώτο της μοντέλο με την ονομασία "Jeep CJ". Η σειρά αυτή έληξε το 1986 και το μοντέλο αυτό χρησιμοποιήθηκε επίσης από την Mitsubishi και την Ssang Yong.
Χέντρικ φαν Στέινβαϊκ ο πρεσβύτερος

Ο Χέντρικ φαν Στέινβαϊκ ο πρεσβύτερος (ολλανδικά: Hendrik van Steenwijck I (αναγράφεται και ως "Steenwyck", "Steenwijk"), περ. 1550 - ταφή 1 Σεπτεμβρίου 1603)) ήταν Ολλανδός ζωγράφος.

Ο φαν Στέινβαϊκ γεννήθηκε στο Κάμπεν του Οφεράισσελ και διετέλεσε μαθητής του ζωγράφου αρχιτεκτονημάτων Χανς Φρέντεμαν ντε Φρις. Ήταν ο πατέρας του Χέντρικ φαν Στέινβαϊκ του νεότερου Είναι γνωστό ότι εργάστηκε στο Άαχεν (1573-6), στην Αμβέρσα (1577-85) και στη Φρανκφούρτη από το 1586 και ύστερα, όπου και απεβίωσε.

Είναι ο πρώτος γνωστός ζωγράφος που ασχολήθηκε με το εσωτερικό αρχιτεκτονημάτων, είδος ζωγραφικής που έγινε πολύ δημοφιλές κατά την περίοδο της ολλανδικής Χρυσής Εποχής στη ζωγραφική καθώς και στη φλαμανδική περίοδο του μπαρόκ. Εκτός από την εισαγωγή του νέου αυτού είδους ζωγραφικής, στα έργα του εμφανίζει περισσότερο ρεαλιστικό φωτισμό και πιο φυσική προοπτική σε σχέση με τα έργα του Δασκάλου του, Φρέντεμαν ντε Φρις.
Γιέρι με διαλυτικά

Το Γιέρι με διαλυτικά (Ӹ ӹ. η πλάγια γραφή: "Ӹ ӹ") είναι ένα γράμμα από το Κυριλλικό αλφάβητο. Η μορφή προέρχεται από το κυριλλικό γράμμα Γιέρι (Ы ы "Ы ы").

Το Γιέρι με διαλυτικά χρησιμοποιείται στο αλφάβητο της Μάρι γλώσσας, που αντιπροσωπεύει το μέσο κεντρικό φωνήεν .
Ρζαλάρ

Το Ρζαλάρ (επίσης, Ριζαλάρ) είναι ένα χωριό της επαρχίας Αγκντάμ του νοτιοδυτικού Αζερμπαϊτζάν. Το χωριό αποτελεί μέρος του δήμου Καρανταγκλί.
Gambling with the Devil

Gambling with the Devil είναι ο τίτλος του δωδέκατου άλμπουμ του γερμανικού power metal συγκροτήματος Helloween, το οποίο κυκλοφόρησε στις 23 Οκτωβρίου του 2007 μέσω της δισκογραφικής εταιρείας Steamhammer.

Οι ηχογραφήσεις του δίσκου πραγματοποιήθηκαν από τον Μάιο ως τον Ιούλιο του 2007 στο στούντιο Mi Sueño της Τενερίφης, με παραγωγό τον Τσάρλι Μπάουερφαϊντ.

Η αρχική έκδοση του άλμπουμ πραγματοποιήθηκε σε περιορισμένο αριθμό αντιτύπων και περιελάμβανε ένα λαχνό που επέτρεπε στους αγοραστές να συμμετάσχουν σε κλήρωση, η οποία έλαβε χώρα στην επίσημη ιστοσελίδα του συγκροτήματος, με μεγάλο δώρο δύο αεροπορικά εισιτήρια, διαμονή στο ξενοδοχείο που θα διέμενε και το συγκρότημα και εισιτήρια για μία συναυλία των Helloween στις Ηνωμένες Πολιτείες κατά την περιοδεία Hellish World Tour 2007/2008, ενώ άλλα βραβεία ήταν υπογεγραμμένες κιθάρες και πακέτα με μικρά δώρα. Το συγκρότημα αποφάσισε να πραγματοποιήσει αυτό τον διαγωνισμό με σκοπό να ευχαριστήσει τους οπαδούς του για την ιδιαίτερα επιτυχημένη περιοδεία 2005/2006 Legacy World Tour.

Ο δίσκος ανέβηκε στην δέκατη θέση του καταλόγου επιτυχιών της Τσεχίας και το Top-20 στην Ελλάδα, την Ιαπωνία και την Ουγγαρία, ενώ στην πατρίδα τους έφθασε μόλις ως το # 38.
Ισμαγιμπεϊλί

Το Ισμαγιμπεϊλί (επίσης, Ισμαϊλμπεϊλί, αζερικά: İsmayıbəylı) είναι ένα χωριό της επαρχίας Αγκντάμ του Αζερμπαϊτζάν. Βρίσκεται στο νοτιοδυτικό μέρος της χώρας.
Σόρντζα

Το Σόρντζα (επίσης, Σορντζά) είναι ένα χωριό της επαρχίας Αγκτζαμπάντι του Αζερμπαϊτζάν. Βρίσκεται στο νοτιοδυτικό μέρος της χώρας.
Χατσιμαχμουντλού

Το Χατσιμαχμουντλού (επίσης, Γκαντζί-Μαχμουντλού και Γκαντζιμαχμουντλού) είναι ένα χωριό της επαρχίας Γιεβλάχ του βορειοδυτικού Αζερμπαϊτζάν. Το χωριό αποτελεί μέρος του δήμου Καραμανλί.
Ψάρι Ηραίας Αρκαδίας

Το Ψάρι Ηραίας Αρκαδίας του Δημοτικού Διαμερίσματος Ψάρι του πρώην Δήμου Ηραίας, και πλέον της Δημοτικής Ενότητας Ηραίας του Δήμου Γορτυνίας, ανήκει στο Νομό Αρκαδίας. Το Ψάρι είναι μικρός οικισμός, κτισμένος στα ριζά του Άη Λια, σε υψόμετρο 860 μέτρων από την επιφάνεια της θάλασσας. Το Ψάρι κυκλώνεται από ένα τεράστιο δάσος πουρναριών, που δίνει φρεσκάδα στο χώρο.

Σύμφωνα με την απογραφή του 2011 το χωριό είχε 89 μόνιμους κατοίκους, ενώ σύμφωνα με την απογραφή του 2001 το χωριό είχε 103 μόνιμους κατοίκους. Οι κάτοικοι του χωριού ασχολούνται κυρίως με την κτηνοτροφία μιας και το χωριό είναι ορεινός οικισμός.
Χένρι Τζορτζ Γουόρντ

Ο Χένρι Τζορτζ Γουόρντ γεννήθηκε στο Λονδίνο στις 27 Φεβρουαρίου του 1797 και πέθανε στις 2 Αυγούστου του 1860, από χολέρα, στο Μαντράς της Ινδίας. Φοίτησε στη σχολή Χάροου και αργότερα έφυγε στο εξωτερικό για να διδαχτεί ξένες γλώσσες.

Τον Δεκέμβριο του 1837 εξελέγη βουλευτής. Πέρα από την ενασχόληση του με την πολιτική, ασχολήθηκε ακόμη με τις σιδηροδρομικές επιχειρήσεις.

Τον Μάιο του 1849 διορίστηκε Ύπατος Αρμοστής των Ιονίων νήσων. Στην Κέρκυρα έφτασε στις 2 Ιουνίου 1849 όπου βρήκε την τοπική συνέλευση ανοργάνωτη και τη διέλυσε. Από τις πρώτες ενέργειες του ήταν η διακήρυξη αμνηστίας προς όσους είχαν λάβει μέρος στην εξέγερση στην Κεφαλονιά τον Σεπτέμβριο του 1848 κατά του προκατόχου του John Colborne. Τον Αύγουστο του 1849 εκδηλώθηκε νέα στάση στην Κεφαλλονιά. Ο Αρμοστής, αφού επέβαλε στο νησί στρατιωτικό νόμο, μετέβη ο ίδιος στο νησί και μέχρι τον Οκτώβριο κατόρθωσε να καταστείλει την εξέγερση. Η αγγλική κυβέρνηση, τίμησε τον Αρμοστή με το Μεγαλόσταυρο των Αγίων Μιχαήλ και Γεωργίου παρά τις επικρίσεις που δέχθηκε για τις ενέργειες του.

Από την Κέρκυρα αναχώρησε το 1855, οπότε και διορίστηκε κυβερνήτης της Κεϋλάνης.
Σαραχάρτ

Το Σαραχάρτ ( επίσης Σαραχάρτ' και Σαραάρτ, πρώην Γκιουλίντζα) είναι πόλη στην επαρχία Λορί της Αρμενίας. Βρίσκεται στο βορειοδυτικό μέρος της χώρας.
Ιόνιος Ανθολογία

Η Ιόνιος Ανθολογία ήταν πρωτότυπο περιοδικό ποικίλης ύλης με το οποίο το 1834 ο περιοδικός τύπος έκανε την εμφάνισή του στην Κέρκυρα με την αρωγή του φιλελεύθερου αρμοστή λόρδου Νούγκεντ. Σε αυτό πρωτοδημοσιεύτηκε απόσπασμα από το «Λάμπρος» του Διονυσίου Σολωμού. Το περιοδικό μετά από μεγάλη διακοπή επανακυκλοφόρησε στο διάστημα 1854-1855. Ήταν ανοικτό σε συγγραφείς όλων των τάξεων, που μιλούσαν την Ελληνική, την Αγγλική και την ιταλική γλώσσα, όπως επίσης και σε όλους τους τομείς της γνώσης.
Konami

H Konami Holdings Corporation (ιαπωνικά: "コナミホールディングス株式会社", Χέπμπορν: "Konami Hōrudingusu Kabushiki-gaisha", ή πιο απλά Konami) είναι μία ιαπωνική εταιρεία ψυχαγωγίας. Πρόκειται για εταιρεία διανομής, που μεταξύ άλλων διανέμει trading cards, Anime, Tokusatsu, μηχανές slot και βιντεοπαιχνίδια. Στην Ιαπωνία ασχολείται και με κέντρα υγείας και σώματος. Έως και τον Μάρτιο του 2016, κατείχε 21 ενοποιημένες θυγατρικές εταιρείες ανά τον κόσμο.

Η Κonami, ωστόσο είναι περισσότερο δημοφιλής για τις σειρές βιντεοπαιχνιδιών της, μερικές εκ των οποίων είναι οι "Castlevania", Contra, "Dance Dance Revolution", "Frogger", "Metal Gear", "Pro Evolution Soccer" και "Silent Hill". Το 2012, αγόρασε την ιαπωνική εταιρεία Hudson Soft, το οποίο είχε ως αποτέλεσμα να αποκτήσει κι άλλες δημοφιλείς σειρές βιντεοπαιχνιδιών όπως το "Adventure Island" και το "Bomberman". Θεωρείται η εικοστή μεγαλύτερη εταιρεία βιντεοπαιχνιδιών στον κόσμο.
Όσμουντ Μποπεαράχτσι

Ο Όσμουντ Μποπεαράχτσι (γαλλικά: "Osmund Bopearachchi", 1949) είναι ιστορικός και νομισματολόγος με καταγωγή από την Σρι Λάνκα, με εξιδείκευση στα νομίσματα του ελληνικού βασιλείου της Βακτριανής και του ινδοελληνικού βασιλείου.
Ασάγκι Ιμαμκουλουκέντ

Το Ασάγκι Ιμαμκουλουκέντ (αζερικά: Aşağı İmamqulukənd) είναι χωριό Λεζγκί και δήμος στην Επαρχία Κουσάρ του βορειοανατολικού Αζερμπαϊτζάν. Έχει πληθυσμό 770 κατοίκων. Ο δήμος αποτελείται από τα χωριά Ασάγκι Ιμαμκουλουκέντ και Μουτσουκόμπα.
Μπαρτολομέους φαν ντερ Χελστ

Ο Μπαρτολομέους φαν ντερ Χελστ (ολλανδικά: Bartholomeus van der Helst, 1613 - 16 Δεκεμβρίου 1670 (ταφή)) ήταν Ολλανδός ζωγράφος πορτρέτων της περιόδου της ολλανδικής Χρυσής Εποχής στη ζωγραφική.
Θεοδότη

Η Θεοδότη (780 - μετά το 797) ήταν η δεύτερη σύζυγος του Κωνσταντίνου ΣΤ' της Βυζαντινής Αυτοκρατορίας . Ήταν μέλος μιας επιφανούς οικογένειας της Κωνσταντινούπολης και ο αδελφός της Σέργιος αναφέρθηκε ως ύπατος. Η μητέρα τους, Άννα, ήταν αδελφή της Θεοκτίστης. Η Θεοδότη ήταν επομένως μητρική πρώτη εξαδέλφη του Θεοδώρου του Στουδίτη, γιου της Θεοκτίστης.
Dark Souls

Το Dark Souls (ιαπωνικά: ダークソウル, Χέπμπορν: "Dāku Sōru") είναι βιντεοπαιχνίδι δράσης ρόλων που αναπτύχθηκε από τη FromSoftware και εκδόθηκε από τη Bandai Games για τα PlayStation 3, Xbox 360, και Microsoft Windows. Είναι πνευματικός διάδοχος του "Demon's Souls" της FromSoftware, και δεύτερη προσθήκη στη σειρά "Souls". Η ανάπτυξη του "Dark Souls" ξεκίνησε με τον τίτλο "Project Dark". Το παιχνίδι κυκλοφόρησε στην Ιαπωνία το Σεπτέμβριο του 2011, και παγκοσμίως από τη Namco Bandai Games ένα μήνα αργότερα. Τον Αύγουστο του 2012, κυκλοφόρησε η εκδοχή του "Dark Souls" για τον προσωπικό υπολογιστή, περιέχοντας επιπρόσθετο περιεχόμενο, υπό τον τίτλο "Prepare to Die". Τον Οκτώβριο του ίδιου έτους, το περιεχόμενο έγινε διαθέσιμο για κατέβασμα και για τις κονσόλες, υπό τον τίτλο "Artorias of the Abyss".

Το "Dark Souls" λαμβάνει χώρα στο φανταστικό βασίλειο του Lordran. Ο παίκτης αναλαμβάνει το ρόλο ενός καταραμένου απέθαντου χαρακτήρα που ξεκινά ένα προσκύνημα, μακριά από το Άσυλο των Απέθαντων (Undead Asylum), με σκοπό να ανακαλύψει τη μοίρα των Απέθαντων.

Το "Dark Souls" έλαβε διθυραμβικές κριτικές με την κυκλοφορία του, και θεωρείται ως ένα από τα καλύτερα βιντεοπαιχνίδια που έγιναν ποτέ, με τους κριτικούς να επαινούν το σύστημα μάχης του, τον περίτεχνο σχεδιασμό του κόσμου του, και το βαθιά παραδοσιακό του ύφος. Ωστόσο, η δυσκολία του παιχνιδιού έλαβε ανάμεικτες κριτικές. Ενώ κάποιοι επαίνεσαν την πρόκληση που προσφέρει, άλλοι το κριτίκαραν, λέγοντας ότι είναι ανελέητο χωρίς να χρειάζεται. Η εκδοχή για τον υπολογιστή έλαβε λιγότερο θετική υποδοχή, με τα σχόλια να αναφέρουν πολλά τεχνικά λάθη, bugs και crashes. Τον Απρίλιο του 2013, η FromSoftware ανακοίνωσε ότι το "Dark Douls" πούλησε 2.37 εκατομμύρια κομμάτια. Η εκδοχή για τον υπολογιστή ήταν ο δεύτερος τίτλος που παίχτηκε περισσότερο στο Games for Windows Live το 2012,από μοναδικούς χρήστες. Το παιχνίδι ακολούθησαν δύο sequels, τα "Dark Souls II" και "III", τα οποία κυκλοφόρησαν το 2014 και 2016, αντίστοιχα.
Γαρκινία η οξύφυλλος

Η Γαρκινία η οξύφυλλος "(Garcinia acutifolia)", είναι είδος ανθοφόρου φυτού της οικογένειας Κλουσιίδων "(Clusiaceae)". Βρίσκεται στην Τανζανία και Μοζαμβίκη. Απειλείται από την απώλεια οικοτόπου.
JOSM

Το JOSM () "(Java OpenStreetMap Editor)" είναι δωρεάν λογισμικό για χρήση σε υπολογιστή, για την επεξεργασία των γεωγραφικών δεδομένων του OpenStreetMap που δημιουργήθηκε σε Java. Έχει πολλά προηγμένα χαρακτηριστικά, αλλά και πιο περίπλοκη χρήση από τον προεπιλεγμένο online επεξεργαστή ID.
Ασαντούρ Μπαχαριάν

Ο Ασαντούρ Μπαχαριάν (1924 -1990) ήταν σύγχρονος Έλληνας ζωγράφος. Σπούδασε στην Ανώτατη Σχολή Καλών Τεχνών την περίοδο της Γερμανικής Κατοχής και ανέπτυξε σημαντική πολιτιστική δράση για περισσότερες από τρεις δεκαετίες.

Συμμετείχε ενεργά στην Εθνική Αντίσταση και λόγω των πολιτικών του πεποιθήσεων, παρέμεινε πολιτικός κρατούμενος έως το 1960. Μετά την αποφυλάκισή του παρουσίασε την πρώτη του ατομική έκθεση (1961, Ζυγός) με έργα που ζωγράφισε στη φυλακή και απεικόνιζαν με σκοτεινά χρώματα απλές σκηνές από την καθημερινή ζωή των κρατουμένων. Στη συνέχεια, δίδαξε γραφιστικές εφαρμογές στη Σχολή Βακαλό (1961-1967) και το 1969, μέσα στη δικτατορία, ίδρυσε το Καλλιτεχνικό Πνευματικό Κέντρο Ώρα. Μετά την πτώση της δικτατορίας το 1974, παρουσίασε μια έκθεση «αφιερωμένη στον άγνωστο πολιτικό κρατούμενο», που προκάλεσε αίσθηση. Επρόκειτο για ελαιογραφίες, όπου τα θέματα της παλιάς του ζωγραφικής αποδόθηκαν μέσα από μια νέα οπτική και με διαφορετική χρωματική επεξεργασία, σαν συμβολικές αναφορές κατά στο απολυταρχικό καθεστώς. μικρογραφία|384x384εσ|Ακουαρέλα του δημιουργούΣημαντική συνεισφορά στην ελληνική πολιτιστική ζωή ήταν, το 1983, η ίδρυση μαζί με τη Δήμητρα Τσούχλου του Κέντρου Γραμμάτων και Τεχνών Άποψη, το οποίο συνδιεύθυνε μέχρι το 1989.

Πραγματοποίησε 38 ατομικές εκθέσεις και συμμετείχε σε πλήθος ομαδικών.
Πόζμπα

Το Πόζμπα, (Ουγγρικά: Pozba) είναι χωριό και δήμος στην επαρχία Νόβε Ζάμκι στην περιφέρεια Νίτρα της νοτιοδυτικής Σλοβακίας.
μικρογραφία|Άποψη του χωριού
Ωνάσειο Καρδιοχειρουργικό Κέντρο

Το Ωνάσειο Καρδιοχειρουργικό Κέντρο (ΩΚΚ) ή απλά «Ωνάσειο» είναι πρότυπο νοσοκομείο, εξειδικευμένο στις παθήσεις της καρδιάς ενηλίκων και παίδων, και αποτελεί δωρεά του Κοινωφελούς Ιδρύματος «Αλέξανδρος Σ. Ωνάσης» στο ελληνικό Δημόσιο. Είναι νομικό πρόσωπο ιδιωτικού δικαίου (ΝΠΙΔ) μη κερδοσκοπικού χαρακτήρα και λειτουργεί υπό την εποπτεία του ελληνικού Υπουργείου Υγείας. Βρίσκεται στην Καλλιθέα της Αθήνας, στο τέρμα της λεωφόρου Ανδρέα Συγγρού (Συγγρού 356).

Το Ωνάσειο Καρδιοχειρουργικό Κέντρο αποτέλεσε το σκηνικό όπου διαδραματίστηκε η τελευταία πράξη του ενεργού πολιτικού βίου του Ανδρέα Παπανδρέου, πρωθυπουργού της Ελλάδας και πρωταγωνιστή της δημόσιας ζωής της επί δεκαετίες. Για 4 μήνες, από την Δευτέρα 20 Νοεμβρίου 1995 έως την Πέμπτη 21 Μαρτίου 1996 ο Α. Παπανδρέου νοσηλεύτηκε στο Ωνάσειο, υποβάλλοντας την παραίτησή του στις 15 Ιανουαρίου του 1996.
Garcinia afzelii

Η Garcinia afzelii, κοινώς Ντουσιέ, είναι είδος μικρού προς μεσαίου δέντρου της οικογένειας Κλουσιίδων "(Clusiaceae)". Βρίσκεται στο Καμερούν, Κεντροαφρικανική Δημοκρατία, Γκαμπόν και Γουινέα. Ορισμένες φορές ονομάζεται "bitter kola", αλλά κανονικά αυτή η ονομασία αναφέρεται στην "Garcinia kola".

Είναι ενδημική στα τροπικά δάση της Δυτικής Αφρικής.
Garcinia eugeniaefolia

Η Garcinia eugeniaefolia, είναι είδος ανθοφόρου φυτού της οικογένειας Κλουσιίδων "(Clusiaceae)". Βρίσκεται στην Ινδονησία (Νήσους "Kalimantan" και Σουμάτρα), Φιλιππίνες, Μαλαισία και Ινδία.

Η ονομασία του είδους πιθανόν να είναι συνώνυμη με την "Garcinia rostrata".
Garcinia pyrifera

Η Garcinia pyrifera, είναι είδος ανθοφόρου φυτού της οικογένειας Κλουσιίδων "(Clusiaceae)". Βρίσκεται στην Μαλαισία και τη Σιγκαπούρη.
Garcinia gardneriana

Η Γαρκινία ... "(Garcinia gardneriana)" κοινώς "Bacupari", είναι ένα αειθαλές, δίοικο είδος φυτού του γένους Γαρκινία. Φύεται στη Λεκάνη του Αμαζονίου ολόκληρης της Νότιας Αμερικής και παράγει καρπούς με βρώσιμα περικάρπια. Στη Βραζιλία επί του παρόντος, γίνεται έρευνα για την χρήση αυτού του καρπού στην καταπολέμηση του καρκίνου.
Χονγκ Γκιάνγκ

Το Χονγκ Γκιάνγκ (βιετναμέζικα: Hồng Giang) είναι μια κοινότητα ("xã") και το χωριό στην επαρχία Λουκ Νγκαν, στην περιφέρεια Μπακ Γκιάνγκ στο Βιετνάμ. Βρίσκεται στο βορειοανατολικό μέρος της χώρας.
Garcinia brevipedicellata

Η Garcinia brevipedicellata, είναι είδος ανθοφόρου φυτού της οικογένειας Κλουσιίδων "(Clusiaceae)". Βρίσκεται στο Καμερούν και τη Νιγηρία. Απειλείται από την απώλεια βιοτόπων.
Duck Hunt

To Duck Hunt (ιαπωνικά: "ダックハント", Χέμπορν: "Dakku Hanto") είναι ένα βιντεοπαιχνίδι βολών light gun σε ανάπτυξη και διανομή από τη Nintendo για το Nintendo Entertainment System (NES). Η πρώτη του κυκλοφορία έγινε στις 21 Απριλίου του 1984 στην Ιαπωνία. Στις 15 Οκτωβρίου του 1985 κυκλοφόρησε και στη Βόρεια Αμερική, ενώ στην Ευρώπη κυκλοφόρησε δύο χρόνια αργότερα και συγκεκριμένα στις 15 Αυγούστου του 1987. Το 2014, υπήρξε επανέκδοση του παιχνιδιού για το Wii U.

Στο "Duck Hunt", απαραίτητος εξοπλισμός ήταν το NES Zapper, ώστε ο παίχτης να πυροβολεί πάπιες, σημαδεύοντας την οθόνη του. Συνήθως εμφανίζονταν μία ή δυο πάπιες ταυτόχρονα στην οθόνη και ο παίχτης έπρεπε να τις σκοτώσει με τρεις διαθέσιμες σφαίρες. Κάθε φορά που πετύχαινε τον στόχο του, κέρδισε πόντους. Αν ο παίχτης σκότωνε τον καθορισμένο αριθμό παπιών τότε πέρναγε στον επόμενο γύρο, ειδάλλως έχανε (game over). Το παιχνίδι, αρχικά, έλαβε λίγες κριτικές οι οποίες έτειναν προς το θετικές, ενώ και οι παίχτες το αντιμετώπισαν θετικά.
Γιάννης Γιαννίκος

Ο Γιάννης Γιαννίκος (1923-2017) ήταν Έλληνας αγωνιστής της Εθνικής Αντίστασης και εκδότης.
Μανέλ Ναβάρρο

Ο Μανέλ Ναβάρρο (γεν. "Μανέλ Ναβάρρο Κεσάντα" 7 Μαρτίου 1996) είναι Ισπανός τραγουδιστής, συνθέτης και μουσικός. Εκπροσώπησε την Ισπανία στην Γιουροβίζιον 2017 στο Κίεβο και κατέκτησε την τελευταία θέση με μόλις 6 βαθμούς και το τραγούδι "Do It for Your Lover". Η επιλογή έγινε μέσω μίας αμφιλεγόμενης διαδικασίας.
1,2-διφορμυλυδραζίνη

Η 1,2-διφορμυλυδραζίνη (αγγλικά: "1,2-diformylhydrazine") είναι οργανική χημική ένωση, που περιέχει άνθρακα, υδρογόνο, άζωτο και οξυγόνο, με μοριακό τύπο C2H4N2Ο2 και ημισυντακτικό τύπο HCONHNHCHO. Η χημικά καθαρή 1,2-διφορμυλυδραζίνη, στις κανονικές συνθήκες περιβάλλοντος είναι  λευκό, υδατοδιαλυτό στερεό. Ένα συγγενικό χημικό είδος είναι η φορμυλυδραζίνη, που ονομάζεται επίσης μυρμηκικό υδραζίδιο (ΝΗ2NHCHO, ).

Όπως επαληθεύθηκε με κρυσταλλογραφία ακτίνων Χ, δομικά σχηματίζει επίπεδο μόριο με μήκη δεσμών Ν-N 138 pm, N-C 133 pm και C=O 124 pm, αντίστοιχα.
Ζακ Χούντεκ

Ο Ζακ Χούντεκ (Jacques Houdek, πραγματικό όνομα "Željko Houdek", γνωστός και ως "Μr Voice") είναι Κροάτης τραγουδιστής. Ενεργός ως σόλο καλλιτέχνης από το 2000 έχει πειραματιστεί με πολλά είδη μουσικής όπως στην ποπ, στην γκόσπελ και στην τζαζ. Είναι γνωστός σε όλες τις πρώην γιουγκοσλαβικές δημοκρατίες (Σερβία, Σλοβενία κτλ) καθώς τραγουδά στις γλώσσες των προαναφερόμενων χωρών καθώς, και στα Αγγλικά, Γερμανικά, Γαλλικά και Ιταλικά. Είναι ιδιαίτερα γνωστός για τις φιλανθρωπικές του πράξεις και για την μεριμνά του σε άτομα με δυσκολίες και στα παιδιά. 

Στις 17 Φεβρουαρίου, ανακοινώθηκε πως ο Ζακ Χούντεκ θα εκπροσωπήσει την Κροατία στον ερχόμενο διαγωνισμό τραγουδιού eurovision 2017 τον Μάϊο, στο Κίεβο.
Κάρλος Σλιμ

Ο Κάρλος Σλιμ (Carlos Slim Helú, Πόλη του Μεξικού, 28 Ιανουαρίου 1940) είναι Μεξικανός επιχειρηματίας, ένας από τους πλουσιότερους ανθρώπους του κόσμου με περιουσιακά στοιχεία που αποτιμούνται στα 51,1 δισεκατομμύρια δολλάρια.
Ευφροσύνη Δοξιάδη

Η Ευφροσύνη Δοξιάδη (Αθήνα, 19 Απριλίου 1946) είναι Ελληνίδα καλλιτέχνιδα και συγγραφέας.
Αλφέρεθ

Ο όρος Αλφέρεθ (ισπανικά: Alférez) είναι στρατιωτικό αξίωμα του ισπανικού στρατού και των ενόπλων δυνάμεων στις ισπανόφωνες χώρες. Χρησιμοποιείται στην Ισπανία, Αργεντινή, Χιλή και Ουρουγουάη. Η πορτογαλική έκδοση ονομάζεται αλφέρες και χρησιμοποιείται στην Πορτογαλία, την Μοζαμβίκη, το Σάο Τομέ και Πρίνσιπε και το Ανατολικό Τιμόρ, και χρησιμοποιήθηκε επίσης στην Βραζιλία. Ο ναυτικός βαθμός αλφέρεθ δε φραγάτα (ισπανικά: alférez de fragata) χρησιμοποιείται στην Ισπανία, την Δομινικανή Δημοκρατία και το Περού.
Χρύσα Μαλτέζου

Η Χρύσα Μαλτέζου(1941) είναι ιστορικός, μέλος της Ακαδημίας Αθηνών, ενώ έχει διατελέσει Διευθύντρια του Ελληνικού Ινστιτούτου Βυζαντινών και Μεταβυζαντινών Σπουδών Βενετίας.
Τσέζαρε Μαρία Ντε Βέκκι

Ο Τσέζαρε Μαρία Ντε Βέκκι (ιταλικά: "Cesare Maria De Vecchi", 1884 - 1959) ήταν Ιταλός στρατιωτικός και πολιτικός. Υπήρξε για δεκαετίες σημαντικό στέλεχος του Εθνικού Φασιστικού Κόμματος και διετέλεσε κυβερνήτης των Δωδεκανήσων.
Parmotrema perlatum

Η Παρμοτρέμα η περλάτουμ "(Parmotrema perlatum)" (γνωστό στα Αγγλικά, ως "black stone flower" ή "kalpasi"), είναι ένα είδος λειχήνας που χρησιμοποιείται ως μπαχαρικό στην Ινδία. Τα είδη απαντώνται στα εύκρατα Βόρειο και Νότιο Ημισφαίρια. 

Συνήθως χρησιμοποιούνται σε πιάτα κρεάτων όπως "nahari (Paaya), Bombay biryani, Goat meat stews" επίσης, χρησιμοποιείται και σε πιάτα λαχανικών.

Κάποιες άλλες ονομασίες του είναι: "shaileyam" στα Σανσκριτικά / "Gokshura" ("Tribulus terrestris"), "kalpasi" στα Ταμίλ, "Dagar da Phool" στα Παντζάμπι, "dagad phool" στα Μαράτι, "Raathi Pootha" στα Τελούγκου, "Kallu hoovu" στα Κανάντα, "patthar ke phool" στα Χίντι και "bojhwar" στη Βόρεια Ινδία. Στη Μέση Ανατολή ονομάζεται "«shebat al ajooz»" ή "«ishna»".
Μαρτίνα Μπάρτα

Η Μαρτίνα Μπάρτα (Martina Bárta) είναι τραγουδίστρια τζαζ μουσικής, από την Τσεχία. Ως τραγουδίστρια και ερμηνεύτρια του γαλλικού κόρνου ήταν μέλος του βερολινέζικου συγκροτήματος "4 to the bar". Επιπλέον, είχε πάρει μέρος στο μιούζικαλ "Robin Hood" και έχει δουλέψει με τον Felix Slováček και τον Karel Gott. Εκπροσώπησε την Τσεχία στον Διαγωνισμό Τραγουδιού Eurovision 2017 με το τραγούδι My Turn. Δεν προκρίθηκε στον τελικό, κατακτώντας την δέκατη τρίτη θέση στον α' ημιτελικό.
Γιαν Μπάπτιστ Βέινιξ

Ο Γιαν Μπάπτιστ Βέινιξ (ολλανδικά: Jan Baptist Weenix, αναφερόμενος και ως Jan Baptist Weeninx the Old), 1621 - 1660;) ήταν Ολλανδός ζωγράφος της Χρυσής Ολλανδικής Εποχής στη ζωγραφική. Παρά τη σχετικά σύντομη σταδιοδρομία του, ήταν πολύ παραγωγικός και ευέλικτος καλλιτέχνης. Αγαπημένα του θέματα ήταν τα ιταλικά τοπία με μεγάλες μορφές ανάμεσα σε ερείπια, οι απόψεις παραλιών και, αργότερα, μεγάλου μεγέθους νεκρές φύσεις με νεκρά θηράματα ή σκύλους. Ήταν κυρίως αυτός που εισήγαγε τις σκηνές ιταλικών λιμένων στην ολλανδική τέχνη, με μεσαίου μεγέθους πίνακες και ομάδες μορφών στο προσκήνιο.
Ίμρι Ζιβ

Ο Ίμρι Ζιβ (Εβραϊκά: אימרי זיו , γεν. στο Χοντ Χάσαρον 12 Σεπτεμβρίου 1991) ή IMRI, είναι Ισραηλινός τραγουδιστής και ηθοποιός. Νίκησε το "Το επόμενο αστέρι (HaKokhav HaBa, ΧαΚοκχάβ ΧάΜπα)" στο Ισραήλ και, εκπροσώπησε την χώρα στον διαγωνισμό τραγουδιού Γιουροβίζιον 2017 με το τραγούδι "I Feel Alive" που πραγματοποιήθηκε τον Μάιο στο Κίεβο. Εκεί πέρασε από τον ημιτελικό στην 3η θέση και στον τελικό κατέλαβε την 23η θέση με 39 βαθμούς. Προηγουμένως συμμετείχε στους διαγωνισμούς του 2015 και 2016 κάνοντας φωνητικά στον Ναντάβ Γκετζ με το "Golden Boy" και στον Hovi Star με το "Made of Stars" αντίστοιχα, οι οποίοι ήταν οι κύριοι εκπρόσωποι του Ισραήλ στους συγκεκριμένους διαγωνισμούς.
Διαγωνισμός Τραγουδιού Eurovision 2018

Ο Διαγωνισμός Τραγουδιού Eurovision 2018 ήταν ο 63ος διαγωνισμός τραγουδιού της Eurovision. Διεξήχθη στην Altice Arena, στη Λισαβόνα της Πορτογαλίας μετά την νίκη του Salvador Sobral με το τραγούδι "Amar pelos dois". Ήταν η πρώτη φορά που ο διαγωνισμός διεξήχθη στην Πορτογαλία. Ο διαγωνισμός αποτελούνταν από δύο ημιτελικούς και έναν τελικό, στις 8, 10 και 12 Μαΐου, αντίστοιχα. Τα τρία ζωντανά σόου, παρουσιάστηκαν από τις Catarina Furtado, Daniela Ruah, Filomena Cautela και Sílvia Alberto.

43 χώρες συμμετείχαν στον διαγωνισμό του 2018, ισοφαρίζοντας το ρεκόρ των διαγωνισμών του 2008 και του 2011. Η Ρωσία επέστρεψε μετά από την αποχώρησή της το 2017. Για πρώτη χρονιά ύστερα από το 2011 καμία χώρα δεν αποχώρησε από τον διαγωνισμό.

Νικήτρια χώρα αναδείχθηκε το Ισραήλ με το τραγούδι "Toy", ερμηνευμένο από τη Netta. Αυτή ήταν η τέταρτη νίκη του Ισραήλ, μετά τις νίκες το , το και το . Στον διαγωνισμό, η Κύπρος και η Τσεχία κατέληξαν στις καλύτερες θέσεις που έχουν λάβει στην ιστορία του διαγωνισμού· δεύτερη και έκτη αντίστοιχα. Η Πορτογαλία τερμάτισε στην τελευταία θέση, κάνοντας αυτή, την τρίτη φορά που όπου η διοργανώτρια χώρα τερματίζει στην τελευταία πεντάδα, από το . Αξίζει να σημειωθεί πως στον συγκεκριμένο διαγωνισμό, το Αζερμπαϊτζάν, η Ρουμανία και η Ρωσία απέτυχαν να προκριθούν στον τελικό για πρώτη φορά μετά την εισαγωγή των ημιτελικών το . Επίσης, καμιά χώρα του Καυκάσου δεν συμμετείχε στον τελικό για πρώτη φορά από το 2005. Η EBU ανέφερε πως 186 εκατ. τηλεθεατές είδαν τον διαγωνισμό παγκοσμίως, ξεπερνώντας την περσινή διοργάνωση κατά 4 εκατ.
SEAT Ibiza

Η σειρά αυτοκινήτων SEAT Ibiza κατασκευάζεται από την ισπανική αυτοκινητοβιομηχανία SEAT, διατηρώντας το μηχανικό υπόβαθρο του Volkswagen Group. Αποτελεί την αντικαταστάτρια του μοντέλου SEAT Fura και του SEAT Fonda, και παράγεται από τον Απρίλιο του 1984, σε 5 γενιές. Το όνομα σαφώς προέρχεται από την νήσο Ίμπιζα που ανήκει στο συγκρότημα των Βαλεαρίδων νήσων, καθώς αυτή η ονοματολογία είναι μια από τις πτυχές της παραδοσιακής φιλοσοφίας που διατηρεί η εταιρεία μέχρι σήμερα.

Από την έναρξη της σειράς μέχρι και το 2015, έχουν πωληθεί 3,2 εκατομμύρια αντίτυπα του Ibiza, καθιστώντας το ως ένα από τα πιο διάσημα ονόματα και της supermini κατηγορίας B, καθώς και της ίδιας της SEAT. Οι πρώτες 4 γενιές του μοντέλου είχαν διατεθεί σε 3-πορτη και 5-πορτη hatchback μορφή, αλλά από την 5η γενιά του προσφέρεται αποκλειστικά ως 5-πορτο hatchback.
Χιουντσούλι

To Χιουντσούλι (Hiunchuli हिउँचुली) είναι κορυφή των Ιμαλαΐων του κεντρικού Νεπάλ. Το βουνό είναι επέκταση της νότιας Αναπούρνα. Μεταξύ του Χιουντσούλι και του Ματσαπουτσάρε διατρέχει η στενή κοιλάδα Μόντι Κόλα, που παρέχει πρόσβαση μόνο στον ιερό τόπο της Αναπούρνα. Τα βουνά της περιοχής θεωρούνται ιερά από τους Γκουρούνγκ που κατοικούν στην ευρύτερη περιοχή.